**RYHMÄN ”KOSKA GRILLATAAN?” REISSU SIILIJÄRVELLE**

**”Koska grillataan?” ryhmä kävi 25.5 keskiviikkona Siilijärven rannalla sijaitsevalla VPK:n mökillä. Mökille kuljettiin kävellen ja reippailu sujui hyvin, hyttysistä huolimatta. Kun mökille vihdoin päästiin oli näky upea. Mökki oli söpön pieni ja sen piha-alue oli tilava ja hyvin hoidettu. Mökin pihalla sijaitsi pieni grillikatos, jossa sitten hetken päästä paistoimme makkaraa. Mökki sijaitsi järven rannalla joten laituri oli taattu, ja siitähän moni kalastaja olikin innoissaan. Ja kohta koko laituri olikin jo täynnä, ja kaikki työn touhussa. Jotkut kaivoi matoja kalastajille, toiset jo kalasti ja osa oli sytyttämässä grilliä. Pian grillissä olikin jo komea tuli, ja hyttyset kaikkosivat(olivat jo pistäneet tarpeeksi). Pian Jussi kaasutti kiiltävällä Audillaan pihaan ruokien kanssa, pääsimme vihdoin grillaamaan. Grillimestarin työ oli haastava, sillä savu kirveli silmissä oikein mukavasti. pian noutopöytä oli valmis ja evästäminen alkoi. Eväänä meillä palveli mehu, leipä ja makkara. Ruoka oli hyvää ja sopivan täyttävää. Kalastajat olivat hyvin innokkaita, eivätkä tohtineet tulla syömään. Näinpä opettajat tarjoilivat innokkaimmille kalastajille, että hekin saisivat syötävää. Tuomaksen kanssa vesi näytteitä ottaessa oli oikein hauskaa, ja huomasimme että vesi oli todella lämpöistä. kun ihmiset olivat syöneet tarpeeksi saimme yllätyksen, VAAHTOKARKKEJA! Jälkiruuaksi sai grillata vaahtokarkkeja. Nam… Pian tämän jälkeen aloimme valmistella lähtöä, siivoaminen sujui nopeasti yhteisvoimin ja pian lähdimme koululle. Retki oli mukava, vaikka hajuvetenämme toimi loppu päivän savu.**